pythainlp/thai-wiki-dataset-v3 huggingface dataset:
ชลธร คงยิ่งยง

ชลธร คงยิ่งยง (เกิด 2 กุมภาพันธ์ พ.ศ. 2541) ชื่อเล่น กัปตัน เป็นนักแสดงและนักร้องชาวไทย เข้าสู่วงการบันเทิงโดยการแคสติ้งละครซีรีส์เรื่อง เลิฟซิคเดอะซีรีส์ รักวุ่น วัยรุ่นแสบ
ในปี 2557 กัปตันมีผลงานที่เป็นที่รู้จักจากละครซีรีส์ เลิฟซิคเดอะซีรีส์ รักวุ่น วัยรุ่นแสบ ที่แสดงนำคู่กับ ณวัชร์ พุ่มโพธิงาม ซึ่งจากบทบาท "โน่" ทำให้ชลธรเป็นที่รู้จักในฐานะนักแสดงวัยรุ่นชาย และละครซีรีส์เรื่องนี้ยังประสบความสำเร็จในประเทศจีนด้วย
== ประวัติ ==
ชลธร คงยิ่งยง เกิดที่กรุงเทพมหานคร  เป็นบุตรชายคนโต เข้าศึกษาระดับมัธยมศึกษาที่โรงเรียนสาธิตมหาวิทยาลัยศรีนครินทรวิโรฒ ปทุมวัน แต่ย้ายเข้ามาศึกษาต่อที่โรงเรียนสาธิตนานาชาติ มหาวิทยาลัยมหิดล ''
อีกทั้งในวัยเด็กชลธร คงยิ่งยงได้สร้างชื่อเสียงให้กับโรงเรียนในฐานะนักแบดมินตันของโรงเรียน ผลงานแบดมินตันที่ผ่านมาคว้าทั้งเหรียญทองและเหรียญเงิน เช่น  รายการโอลิเวอร์สปอร์ตทาวน์ ชนะเลิศ ชายคู่ 16 ปี, รายการปากน้ำโพโอเพ่น รองชนะเลิศอันดับหนึ่ง ชายคู่, รายการดาวรุ่งโยเน็กซ์ รองชนะเลิศอันดับสองชายเดี่ยว เป็นต้น
ปัจจุบัน สำเร็จการศึกษาระดับอุดมศึกษาจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขานวัตกรรมการสื่อสาร เอกการสื่อสารเพื่อการจัดการนวัตกรรม
== เรื่องอื้อฉาว ==
===กรณีตกเป็นข่าวว่าทำให้อดีตแฟนสาวตั้งครรภ์===
วันที่ 8 มิถุนายน 2561 กัปตันได้ให้สัมภาษณ์กับนักข่าว กรณีตกเป็นข่าวลือว่าเป็นสาเหตุที่ทำให้อดีตแฟนสาวตั้งครรภ์ โดยสรุปคำตอบได้ว่า “เราสองคนเคยเป็นแฟนกันจริง ได้เลิกรากันไปสักพักใหญ่ ส่วนเรื่องการตั้งครรภ์ผมเองก็เพิ่งทราบวันนี้ แต่ยังไม่ได้ติดต่อกลับไปหาฝ่ายหญิง และหากสุดท้ายพิสูจน์ได้ว่าเป็นเรื่องจริงก็พร้อมจะรับผิดชอบ” จากนั้นในวันต่อมาฝ่ายอดีตแฟนสาวก็ได้ออกมาให้ข่าว และในวันที่ 11 มิถุนายน 2561 นาดาวบางกอก จึงได้จัดการแถลงข่าวที่สำนักงานของบริษัท โดยมีครอบครัวทั้งสองฝ่ายมาเป็นผู้ให้ข่าวร่วมกัน ซึ่งฝ่ายกัปตันชี้แจงว่ายินดีที่จะรับผิดชอบเรื่องค่าใช้จ่ายทั้งหมดที่เกี่ยวข้องกับบุตร
วันที่ 11 กรกฎาคม 2561 กัปตันได้โพสต์ข้อความ #มิ้งโป๊ะแตก ลงบนทวิตเตอร์และได้ลบไปในไม่กี่วินาทีต่อมา ทำให้ข่าวกลับมาเป็นที่พูดถึงอีกครั้ง เนื่องจากเป็นเวลาที่ฝ่ายหญิงต้องตั้งครรภ์ได้ 12 สัปดาห์ แต่ยังไม่ปรากฏหลักฐานการฝากครรภ์ที่ชัดเจน
วันที่ 20 กรกฎาคม 2561 ฝ่ายหญิงได้โพสต์รูปภาพชี้แจงลงบนบัญชีอินสตาแกรม ระบุว่าตนเองแท้งบุตรไปตั้งแต่เมื่อวันที่ 27 มิถุนายน 2561 คาดมาจากสาเหตุสุขภาพของตนเองแย่ เครียด ทำงานหนัก ไม่ดูแลตัวเอง และก่อนทราบว่าตนเองตั้งครรภ์ได้ดื่มแอลกอฮอล์ในปริมาณมาก
วันที่ 24 กรกฎาคม 2561 กัปตันและครอบครัวได้ออกจดหมายชี้แจงว่า เพื่อให้เกิดความเป็นธรรมแก่ทุกฝ่าย และเพื่อเป็นโอกาสในการพิสูจน์ความจริงให้เป็นที่ประจักษ์ต่อสังคม จึงตัดสินใจนำเรื่องดังกล่าวเข้าสู่กระบวนการตามกฎหมาย 
วันที่ 4 กันยายน 2561 หลังจากที่ศาลนัดไกล่เกลี่ยคดีเรียบร้อย ด้านอดีตแฟนสาวได้ออกมายอมรับว่าโกหกเรื่องท้องเพื่อรั้งกัปตันไว้ ส่วนด้านกัปตันได้ยกฟ้องทั้งคดีแพ่งและอาญาและไม่เรียกร้องค่าเสียหายใดๆทั้งสิ้น
== ผลงาน ==
=== ละครโทรทัศน์ ===
=== เพลง ===
=== มิวสิกวิดีโอ ===
== รางวัล ==
== อ้างอิง ==
== แหล่งข้อมูลอื่น ==
เฟซบุ๊คแฟนเพจกัปตัน ชลธร
นักแสดงชายชาวไทย
บุคคลจากกรุงเทพมหานคร
บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
สตาดีโอโอลิมปีกา

สตาดีโอโอลิมปีกา หรือ สนามกีฬาน้ำแข็งโอลิมปิก(Olympic Ice Stadium,Stadio Olimpico Del Ghiaccio) ตั้งอยู่ที่กอร์ตีนาดัมเปซโซ อิตาลี มีความจุ 12,000 ที่นั่ง
ในปี ค.ศ. 1956 สนามกีฬาน้ำแข็งแห่งนี้ใช้จัดงาน โอลิมปิกฤดูหนาว 1956
==อ้างอิง==
สนามกีฬาโอลิมปิก
กอร์ตีนาดัมเปซโซ
กำลังป้องกันชาติมัลดีฟส์

กองกำลังรักษาความมั่นคงแห่งชาติมัลดีฟส์ (Maldives National Defence Force : MNDF) เป็นกองกำลังผสมรักษาความปลอดภัยของมัลดีฟส์, ทำหน้าที่เป็นหน่วยปฏิบัติการเฉพาะกิจในการรักษาความสงบ พิทักษ์ผลประโยชน์ และ ทรัพยากรณ์ของชาติในเขตเศรษฐกิจจำเพาะ รวมถึงช่วยเหลือผู้ประสบภัยธรรมชาติ.
== ประวัติ ==
=== การก่อตั้ง ===
=== วิวัฒนาการ ===
=== กองกำลังรักษาความมั่นคงแห่งชาติ ===
== โครงสร้าง ==
== บุคลากร ==
=== กำลังพลประจำการ ===
=== กำลังพลสำรอง ===
== งบประมาณ ==
== ยุทธภัณฑ์ ==
=== อาวุธประจำกาย ===
=== อาวุธประจำหน่วย ===
== การศึกษา ==
== ความสัมพันธ์ทางทหาร ==
== ดูเพิ่ม ==
ตำรวจมัลดีฟส์
== อ้างอิง ==
== แหล่งข้อมูลอื่น ==
Maldives National Defence Force - facebook.com
twitter.com
youtube.com
flickr.com
ประเทศมัลดีฟส์
มัลดีฟส์
มัลดีฟส์
กองทัพในทวีปเอเชีย
ชีวิตยังคงสวยงาม

"ชีวิตยังคงสวยงาม" เป็นซิงเกิลที่ 3 ของวงดนตรีบอดี้สแลม จากอัลบั้มชุดที่ 6 dharmajāti (ดัม-มะ-ชา-ติ)
เพลง "ชีวิตยังคงสวยงาม" ประพันธ์เนื้อร้องโดย โป โปษยะนุกูล แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 14 กรกฎาคม พ.ศ. 2557
==มิวสิกวิดีโอ==
มิวสิกวิดีโอเพลงนี้เผยแพร่ในวันที่ 14 กรกฎาคม พ.ศ. 2557 กำกับโดย สาลินี เขมจรัส ถ่ายทำกันที่เกาะสีชัง จังหวัดชลบุรี เกี่ยวกับเนื้อหาเพลงเกี่ยวกับชีวิตคนเราก็ต้องพบเจอความทุกข์หรือเรื่องร้าย ๆ กันทั้งนั้น จะยิ้มรับความทุกข์เหล่านั้นเอาไว้ เพราะอย่างไรชีวิตก็สวยงามเสมอ และยังเผยให้เห็นภาพความรัก ระหว่างบอดี้สแลมและแฟนเพลง ภาพเบื้องหลังต่าง ๆ ที่ยังไม่มีใครเคยเห็น รวมไปถึงความผูกพันตลอก 12 ปีที่ผ่านมาของบอดี้สแลม ที่พวกเขาทั้ง 5 คนได้เรียนรู้ ยอมรับ และก้าวข้ามผ่านมาจนถึงวันนี้
==ผู้ร่วมสร้างสรรค์เพลงและสถานที่บันทึกเสียง==
ผลิตโดย by พูนศักดิ์ จตุระบุล
ผู้กำกับเนื้อเพลง : ขจรเดช พรมรักษา , อาทิวราห์ คงมาลัย & Mango Team
บันทึกเสียงที่ : มอร์มิวสิกสตูดิโอส์( All Recording Gears from Kimleng Audio )
ออกแบบ, บันทึกเสียง & ตัดต่อด้วยดิจิตอล : Puriarj Thanasuthichai , วีรยุทธ จุนนารัตน์ & ธนดล ช้างเสวก
บันทึกเสียงวงออร์เคสตรา : 6th Floor, Chamchuree 9 Building ,Chulalongkorn University
ออกแบบบันทึกเสียงออร์เคสตรา : ประทีป เจตนากูล
มิกซ์โดย : Mike Fraser
ผู้ช่วยเทคนิค : Zach Blackstone & Eric Mosher
มิกซ์ที่ : Warehouse Studios, Vancouver
ควบคุมโดย : Ted Jensen ที่ Sterling Sound, NY
==การตอบรับ==
เพลง "ชีวิตยังคงสวยงาม" ได้คว้าอันดับ 1 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดในไอทูนส์
===ชาร์ต===
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| ไอทูนส์สโตร์ไทยแลนด์ ท็อปชาร์ต
| align = "center"| 1
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 6
|-
| align = "left"| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100
| align = "center"| 6
|-
| align = "left"| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5
| align = "center"| 5
|-
| align = "left"| ซี้ดเอฟเอ็ม ชาร์ตท็อป 20
| align = "center"| 11
|-
| align = "left"| 95.5 เอฟเอ็ม เวอร์จิ้นฮิตซ์ ชาร์ตท็อป 40
| align = "center"| 23
|-
| align = "left"| อีเอฟเอ็ม ชาร์ต 94 ท็อป แอรเพลย์
| align = "center"| 29
|}
==อ้างอิง==
เพลงไทยสากล
เพลงร็อกไทย
เพลงของบอดี้สแลม
เพลงที่ประพันธ์คำร้องโดยโป โปษยะนุกูล
เพลงบันทึกเสียงที่ผลิตโดยพูนศักดิ์ จตุระบุล
เพลงในปี พ.ศ. 2557
ซิงเกิลในปี พ.ศ. 2557
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
กาลีญาอาอาฟรีกานา

กาลีญาอาอาฟรีกานา (galinha à africana, "ไก่แบบแอฟริกา") หรือบางครั้งเรียกสั้น ๆ ว่า ฟรังกูอาซาดู (frango assado, "ไก่ย่าง") เป็นอาหารที่มีชื่อเสียงของมาเก๊าที่ได้รับอิทธิพลจากโปรตุเกส โดยได้รับอิทธิพลจากอาหารที่เรียกไก่ย่างปีรีปีรีซึ่งเป็นไก่หมักในซอสที่ทำจากพริกชี้ฟ้าหรือปีรีปีรี โดยพริกที่ใช้ปรุงนำมาจากอาณานิคมในแอฟริกาคือแองโกลาและโมซัมบิก เมื่อไก่ย่างปีรีปีรีมาถึงมาเก๊า ชาวมาเก๊าได้เปลี่ยนวิธีทำจากการย่างบนเตามาเป็นการอบในกระทะและราดด้วยซอส ซอสแบบเดิมในโปรตุเกสใส่เพียงพริกสด พริกป่น กระเทียม ผงออริกาโน น้ำมันมะกอกและน้ำส้มสายชู ส่วนในมาเก๊าได้เพิ่มกะทิและถั่วลิสง จนกลายเป็นกาลีญาอาอาฟรีกานาที่เป็นเอกลักษณ์ของมาเก๊า
== อ้างอิง ==
เมืองภูมิ หาญสิริเพชร. "อาหารลูกผสมโปรตุเกสในมาเก๊า." ครัว. ปีที่ 20 ฉบับที่ 236 กุมภาพันธ์ 2557. หน้า 88–89.
อาหารมาเก๊า
อาหารโปรตุเกส
อาหารจากเนื้อไก่
อาหารฟิวชัน
ไพบูลย์ คุ้มฉายา

พลเอก ไพบูลย์  คุ้มฉายา ชื่อเล่น ต๊อก (เกิด 21 มิถุนายน พ.ศ. 2498) เป็นนักการเมืองและนายทหารบกชาวไทย ดำรงตำแหน่งองคมนตรี อดีตรัฐมนตรีว่าการกระทรวงยุติธรรม,รองประธานคณะกรรมการส่งเสริมและพัฒนาระบบเกษตรพันธสัญญาที่เป็นธรรมรองประธานกรรมการใน คณะกรรมการโครงการราชทัณฑ์ปันสุข ทำความ ดี ด้วยหัวใจ
รองประธานกรรมการในคณะกรรมการโครงการอนุรักษ์ช้างป่ารอยต่อ 5 จังหวัด ในภาคตะวันออก, ประธานกรรมการศูนย์อำนวยการป้องกันและปราบปรามยาเสพติดแห่งชาติ, หัวหน้าฝ่ายกฎหมายและกระบวนการยุติธรรมของ คสช.และสมาชิกคณะรักษาความสงบแห่งชาติ อดีตรองผู้บัญชาการทหารสูงสุด, อดีตผู้ช่วยผู้บัญชาการทหารบก, อดีตแม่ทัพภาคที่ 1, อดีตผู้บัญชาการกองพลที่ 1 รักษาพระองค์, อดีตผู้บังคับการกรมทหารราบที่ 1 มหาดเล็กรักษาพระองค์ และอดีตผู้บังคับการกรมทหารราบที่ 11 รักษาพระองค์ นายทหารพิเศษประจำกรมทหารราบที่ 1 มหาดเล็กรักษาพระองค์ กรมทหารราบที่ 11 รักษาพระองค์และกรมทหารราบที่ 21 รักษาพระองค์
== ประวัติ ==
ไพบูลย์  คุ้มฉายา หรือที่สื่อมวลชนมักจะเรียกว่า บิ๊กต๊อก เกิดเมื่อวันที่ 21 มิถุนายน พ.ศ. 2498 ที่ตำบลบ้านดอน อำเภออู่ทอง จังหวัดสุพรรณบุรี เป็นบุตรของนายลออกับ นางจันทร์ คุ้มฉายา มีน้องชายชื่อ นายทรงบท คุ้มฉายา ดำรงตำแหน่ง นายกเทศมนตรีตำบลบ้านดอน 
ไพบูลย์  คุ้มฉายา สมรสกับ พจณี คุ้มฉายา โดยมีบุตรี 1 คน คือ นางสาวเพ็ญวิษา คุ้มฉายา
==การรับราชการ==
1 ต.ค. 2550 - ผู้บัญชาการกองพลที่ 1 รักษาพระองค์
1 ต.ค. 2552 - รองแม่ทัพภาคที่ 1
1 ต.ค. 2555 - แม่ทัพภาคที่ 1
1 ต.ค. 2556 - ผู้ช่วยผู้บัญชาการทหารบก
1 ต.ค. 2557 - รองผู้บัญชาการทหารสูงสุด
== การศึกษา ==
ไพบูลย์จบการศึกษาระดับมัธยมจาก โรงเรียนอู่ทอง ซึ่งเป็นโรงเรียนประจำอำเภอ และจบจาก โรงเรียนเตรียมทหาร รุ่น 15 (ตท.15) รุ่นเดียวกับพลตำรวจเอก สมยศ พุ่มพันธุ์ม่วง อดีตผู้บัญชาการตำรวจแห่งชาติ และ โรงเรียนนายร้อยพระจุลจอมเกล้า รุ่น 26 (จปร.26) รุ่นเดียวพลเอก ปรีชา จันทร์โอชา อดีตปลัดกระทรวงกลาโหม
== การเมือง ==
ไพบูลย์ คุ้มฉายา ได้รับการแต่งตั้งเป็นรัฐมนตรีว่าการกระทรวงยุติธรรม ในรัฐบาลของ ประยุทธ์ จันทร์โอชา และเป็นหัวหน้าฝ่ายกฎหมายและกระบวนการยุติธรรม ของคณะรักษาความสงบแห่งชาติ อีกหน้าที่หนึ่ง ในวันที่ 2 ธันวาคม พ.ศ. 2558 เขาแต่งตั้งกรรมการผู้ทรงคุณวุฒิในคณะกรรมการฟื้นฟูสมรรถภาพผู้ติดยาเสพติดจำนวน 4 รายได้แก่ นายจิตรนรา นวรัตน์ นายแพทย์ยงยุทธ วงศ์ภิรมย์ศานติ์ นายพิศิษฐ์ วิริยสกุล นายสุนทร สุนทรธาราวงศ์ และแต่งตั้ง อภิชัย หงษ์ทอง
ดำรงตำแหน่งเลขานุการรัฐมนตรีว่าการกระทรวงยุติธรรม
== รางวัลที่ได้รับ ==
รางวัลเกียรติยศจักรดาว ปี 2559
== เครื่องราชอิสริยาภรณ์ ==
== อ้างอิง ==
องคมนตรีในรัชกาลที่ 10
บุคคลจากอำเภออู่ทอง
ทหารบกชาวไทย
นักการเมืองไทย
รัฐมนตรีว่าการกระทรวงยุติธรรมไทย
สมาชิกคณะรักษาความสงบแห่งชาติ
บุคคลจากโรงเรียนเตรียมทหาร
บุคคลจากโรงเรียนนายร้อยพระจุลจอมเกล้า
บุคคลจากโรงเรียนอู่ทอง
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรมาลา
ทรงผมนักเรียน

redirectทรงนักเรียน
โค โอซากิ

โค โอซากิ (尾崎侯; Kou Ozaki; 4 สิงหาคม ค.ศ. 1971 – ) เป็นทั้งนักกีฬาวอลเลย์บอลชาย และอดีตนักกีฬาวอลเลย์บอลชายหาดชาวญี่ปุ่น ผู้มีส่วนสูงที่ 183 เซนติเมตร
เขามีภูมิลำเนาเดิมอยู่ที่ฮิโรซากิ จังหวัดอาโอโมริ สำเร็จการศึกษาจากโรงเรียนเทคนิคฮิโรซากิ จังหวัดอะโอะโมะริ และศึกษาต่อที่มหาวิทยาลัยวิทยาศาสตร์การกีฬานิปปง โดยเขาสามารถพาทีมชนะการแข่งขันอินเตอร์คอลเลจได้ถึง 3 สมัย
หลังจากนั้น เขาได้หันมาเอาดีด้านวอลเลย์บอลชายหาดอย่างจริงจัง โดยจับคู่กับโทโมฮิซะ ยามาโมโตะ ตั้งแต่ปี ค.ศ. 1996 ถึง 1998 และจับคู่กับไทจิ โมริกาวะ ตั้งแต่ปี ค.ศ. 1999 ถึง ค.ศ. 2000 โดยสามารถครองตำแหน่งแชมป์บีชวอลเลย์บอลเจแปนได้ถึง 5 สมัยติดต่อกัน
== ผลงานการฝึกสอน ==
ทาเกฟูจิแบมบู
* ผู้ฝึกสอน (ค.ศ. 2006 – ค.ศ. 2009)
เจที มาร์เวลลัส
* ผู้ฝึกสอน (กรกฎาคม ค.ศ. 2009 – พฤษภาคม ค.ศ. 2013)
* หัวหน้าผู้ฝึกสอน (ได้รับการแต่งตั้ง ณ วันที่ 1 มิถุนายน ค.ศ. 2013 โดยเข้ารับตำแหน่งหัวหน้าผู้ฝึกสอนต่อจากอากิฮิซะ อิชิฮาระ)
== อ้างอิง ==
ผู้ฝึกสอนวอลเลย์บอลชาวญี่ปุ่น
นักวอลเลย์บอลชายชาวญี่ปุ่น
นักวอลเลย์บอลชายหาดชาวญี่ปุ่น
บุคคลจากฮิโรซากิ
กองกำลังป้องกันติมอร์-เลสเต

กองกำลังป้องกันติมอร์-เลสเต (Forcas Defesa Timor Lorosae, Forças de Defesa de Timor Leste หรือ ฟาลินติล F-FDTL) เป็นองค์กรทางทหารของกันติมอร์-เลสเต. กองกำลังป้องกัน หรือ ฟาลินติล ก่อตั้งขึ้นในเดือน กุมภาพันธ์ ค.ศ. 2001 แบ่งเป็นกองกำลังภาคพื้นดิน 2 กองพันทหารราบ กับ กองทัพเรือ และ นาวิกโยธินพร้อมหน่วยสนับสนุน.
กองกำลังป้องกันในยุคเริ่มต้น ทำหน้าที่ป้องกันติมอร์จากการรุกรานภายนอก. และ รักษาความสงบภายในร่วมกับกองกำลังตำรวจแห่งชาติ (PNTL). โดยประสานความร่วมมือ, which have been exacerbated by poor morale and lack of discipline within the F-FDTL.
การต่อสู้อันรุนแรงทหารที่สนับสนุนรัฐบาลกับทหารฟาลินติลที่ไม่พอใจได้เกิดขึ้นเมื่อเดือนพฤษภาคม 2549 แม้ว่าจะยังไม่มีความชัดเจน แรงจูงใจเบื้องหลังการต่อสู้ คาดว่าจะเป็นการกระจายของกองทุนน้ำมัน และการจัดการไม่ดีของกองทัพและตำรวจติมอร์-เลสเต ซึ่งรวมถึงตำรวจอินโดนีเซียเดิมและกบฏติมอร์เดิม นายกรัฐมนตรีมารี อัลกาตีรี ได้เรียกความรุนแรงนี้ว่าเป็นการรัฐประหาร และได้ยอมรับความช่วยเหลือจากกองทัพจากต่างประเทศหลายชาติ ณ วันที่ 25 พฤษภาคม พ.ศ. 2549 ประเทศออสเตรเลีย โปรตุเกส นิวซีแลนด์ และมาเลเซียได้ส่งทหารมายังติมอร์-เลสเตเพื่อปราบปรามความไม่สงบ 
== ประวัติ ==
=== อาณานิคมโปรตุเกส ===
=== กองกำลังป้องกัน-ฟาลินทิล ===

=== วิกฤตการเมือง พ.ศ. 2549 ===
=== การพัฒนาศักยภาพ ===

== โครงสร้าง ==
== บุคลากร ==
=== กำลังพลประจำการ ===

=== กำลังพลสำรอง ===
== งบประมาณ ==
== ยุทธภัณฑ์ ==
=== อาวุธประจำกาย ===
=== อาวุธประจำหน่วย ===
== การศึกษา ==
== ความสัมพันธ์ทางทหาร ==
== ดูเพิ่ม ==
ตำรวจติมอร์-เลสเต
== อ้างอิง ==
== เชิงอรรถ  ==
หนังสือ และ รายงาน
This publication is also available  from the East Timor Ministry of Defence and Security's website.
บทความข่าว
== แหล่งข้อมูลอื่น ==
United Nations Integrated Mission in Timor-Leste
กองทัพแบ่งตามประเทศ
ประเทศติมอร์-เลสเต
กองทัพในทวีปเอเชีย
กองกำลังป้องกันติมอร์-เลสเต
มิลลิทรีเวิลด์เกมส์ 2003

มิลิทรีเวิลด์เกมส์ 2003 (Giochi Mondiali Militari 2003) การแข่งขันนี้จัดขึ้นที่กาตาเนีย อิตาลี
==ประเทศที่เข้าร่วมการแข่งขัน==
==ประเภทกีฬา==
บาสเกตบอล
ชกมวย
ขี่จักรยาน
ดำน้ำ
ฟันดาบ
ฟุตบอล
ยูโด
ช่วยชีวิต
ปัญจกีฬาสมัยใหม่
ขี่เรือใบ
ว่ายน้ำ
ลู่และลาน
วอลเลย์บอล
มิลิทรีเวิลด์เกมส์
มิลิทรีเวิลด์เกมส์ 2011

มิลิทรีเวิลด์เกมส์ 2011 (Jogos Mundiais Militares 2011) การแข่งขันนี้จัดขึ้นที่รีโอเดจาเนโร บราซิล
==ประเทศที่เข้าร่วมการแข่งขัน==
มิลิทรีเวิลด์เกมส์
มิลิทรีเวิลด์เกมส์ฤดูหนาว 2010

มิลิทรีเวิลด์เกมส์ฤดูหนาว 2010 (Giochi Mondiali Militari Invernali 2010) การแข่งขันนี้จัดขึ้นที่แคว้นปกครองตนเองวัลเลดาออสตา อิตาลี
มิลิทรีเวิลด์เกมส์
หลวงทวยหาญรักษา (เพิ่ม)

นายร้อยเอก หลวงทวยหาญรักษา มีชื่อตัวว่า เพิ่ม เป็นทหารภายใต้บังคับบัญชาของเจ้าพระยาสุรศักดิ์มนตรี (เจิม แสง-ชูโต) ได้ร่วมเดินทางไปในสงครามปราบฮ่อ เมื่อ พ.ศ. 2428 และปราบเงี้ยวมณฑลพายัพเมื่อ พ.ศ. 2445 หลวงทวยหาญรักษายังเป็นกวีผู้หนึ่ง ได้แต่งนิราศหลวงพระบาง บันทึกเรื่องราวการเดินทางไปปราบฮ่อ ซึ่งได้ตีพิมพ์ครั้งแรกเมื่อ พ.ศ. 2434 แต่งพระลอคำกลอนซึ่งตีพิมพ์ครั้งแรกเมื่อ พ.ศ. 2437 และผลงานเรื่องสุดท้ายของท่านคือนิราศปราบเงี้ยวมณฑลพายัพหรือรายงานปราบเงี้ยว ซึ่งแต่งไว้ไม่จบเรื่อง ไม่ทราบปีที่ถึงแก่กรรม แต่จากคำนำนิราศปราบเงี้ยวมณฑลพายัพที่พิมพ์ครั้งแรกเมื่อ พ.ศ. 2469 หลวงทวยหาญรักษาได้ถึงแก่กรรมไปแล้ว
== อ้างอิง ==
ณัฐวุฒิ สุทธิสงคราม. พระลอคำกลอนกับชีวิตและงานวรรณกรรมของนายร้อยเอกหลวงทวยหาญรักษา (เพิ่ม). กทม. คลังวิทยา. 2515
กวีชาวไทย
เบิร์นอิตดาวน์ (เพลงลิงคินพาร์ก)

"เบิร์นอิตดาวน์"  (ชื่อเดิม "Buried at Sea") เป็นเพลงของวงดนตรีร็อกชาวอเมริกัน ลิงคินพาร์ก เพลงถูกปล่อยที่สถานีวิทยุ ในรูปแบบดิจิตอลดาวน์โหลด ในเดือนเมษายน พ.ศ. 2555 เป็นซิงเกิลแรกจากสตูดิโออัลบั้มชุดที่ 5 ลิฟวิงทิงส์ เพลงแต่งโดยลิงคินพาร์กและโปรดิวซ์โดยหนึ่งในสองนักร้องนำของวง ไมค์ ชิโนดะ และ ริก รูบิน ผู้ที่ร่วมผลิตสตูดิโออัลบั้มของวง ได้แก่ มินิตส์ทูมิดไนต์ (2550) และ อะเทาซันด์ซันส์ (2553) มิวสิกวิดีโอของเพลงนี้กำกับโดย โจ ฮาห์น นักเทิร์นเทเบิลของวง ในวันที่ 13 กุมภาพันธ์ พ.ศ. 2556 "เบิร์นอิตดาวน์" จำหน่ายได้มากกว่า 1 ล้านชุด ในสหรัฐอเมริกา ทำให้ยอดจำหน่ายซิงเกิลของวงเป็น 8 ล้านชุด
== มิวสิกวิดีโอ ==
มิวสิกวิดีโอของเพลงนี้กำกับโดย โจ ฮาห์น นักเทิร์นเทเบิลของวง เริ่มการถ่ายทำเมื่อวันที่ 28 มีนาคม พ.ศ. 2555 วอร์เนอร์บราเธอร์สเรเคิดส์ ประกาศว่าวิดีโอเนื้อเพลงจะเผยแพร่เป็นครั้งแรกในวันที่ 15 เมษายน  ผ่านเว็บไซต์ยูทูบ เชสเตอร์ เบนนิงตัน อธิบายว่ามิวสิกวิดีโอนี้จะมุ่งแนวคิดให้เป็น "ห้องอิเล็กทรอนิกที่เต็มไปด้วยสายไฟฟ้ามากมาย" และยังกล่าวอีกว่ามิวสิกวิดีโอจะมีภาพเอฟเฟ็กเป็นจำนวนมาก "เบิร์นอิตดาวน์" ถูกนำไปใช้เป็นทีเซอร์ของ การแข่งขันของเอ็นบีเอ ฤดูกาลเพลย์ออฟ 2012 ที่ออกอากาศในเทอร์เนอร์เน็ตเวิร์กเทเลวิชัน ที่มีการแสดงตัวอย่างของมิวสิกวิดีโอ มิวสิกวิดีโอเผยแพร่เป็นครั้งแรกในวันที่ 24 พฤษภาคม พ.ศ. 2555 ในเอ็มทีวีมิวสิกวิดีโอได้รับการเสนอชื่อเข้าชิงใน 2012 รางวัลมิวสิกวิดีโอของเอ็มทีวีในสองรายการคือ วิดิโอเพลงร็อกยอดเยี่ยม และวิดีโอเอฟเฟ็กยอดเยี่ยม
== รายชื่อเพลง ==
เพลงทั้งหมดแต่งโดยลิงคินพาร์ก
== ชาร์ต ==
=== ชาร์ตประจำสัปดาห์ ===
=== ชาร์ตสิ้นปี ===
== อ้างอิง ==
== แหล่งข้อมูลอื่น ==
"Burn It Down" Puzzles 
เนื้อเพลงเต็มของเพลงนี้  ที่ MetroLyrics
เพลงของลิงคินพาร์ก
ซิงเกิลในปี พ.ศ. 2555
เพลงในปี พ.ศ. 2555
ภูมิแพ้กรุงเทพ

"ภูมิแพ้กรุงเทพ" เป็นซิงเกิลของ นครินทร์ กิ่งศักดิ์ โดยมีตั๊กแตน ชลดา มาร่วมร้อง ประพันธ์เนื้อร้อง-ทำนองและผู้เรียบเรียงโดย นครินทร์ กิ่งศักดิ์ ออกจำหน่ายในวันที่ 2 กันยายน พ.ศ. 2556
มิวสิกวิดีโอเพลง "ภูมิแพ้กรุงเทพ" ถ่ายทำที่ อำเภอมวกเหล็ก จังหวัดสระบุรี โดยมี ชัยพล จูเลี่ยน พูพาร์ต และนักแสดงจากสังกัดโพลีพลัส เฌอมาวีร์ สุวรรณภาณุโชค มาร่วมแสดงด้วย เริ่มจากพระเอกถูกวินิฉัยเป็นโรคแพ้กรุงเทพ และบอกให้ไปหาที่พักอากศบริสุทธิ์ในต่างจังหวัด แล้วได้ไปเจอสาวชาวนาคนหนึ่ง และตกหลุมรัก
==การตอบรับ==
เพลง "ภูมิแพ้กรุงเทพ" ได้อันดับ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 กันยายน พ.ศ. 2556 และอันดับที่ 17 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 26 มกราคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2556)
!align="center"|อันดับสูงสุด
|-
|align="left"|ซี้ดเอฟเอ็ม ชาร์ตท็อป 20
|align="center"|1
|-
|align="left"|จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
|align="center"|13
|-
|align="left"|จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5
|align="center"|5
|-
|align="left"|Channel V Countdown Siam Top 20 Single Chart
|align="center"|18
|-
|align="left"|เอฟเอ็ม 95 ลูกทุ่งมหานครชาร์ต ท็อป 20
|align="center"|1
|-
|}
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
|align="left"|จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
|align="center"|18
|-
|align="left"|95.5 เอฟเอ็ม เวอร์จิ้นฮิตซ์ ชาร์ตท็อป 40
|align="center"|17
|-
|align="left"|อีเอฟเอ็ม ชาร์ต 94 ท็อป แอร์เพลย์
|align="center"|26
|-
|align="left"|เอฟเอ็ม 95 ลูกทุ่งมหานครชาร์ต ท็อป 20
|align="center"|1
|-
|}
==อ้างอิง==
== แหล่งข้อมูลอื่น==
เนื้อเพลง ภูมิแพ้กรุงเทพ
เพลงไทยสากล
เพลงลูกทุ่ง
เพลงของนครินทร์ กิ่งศักดิ์
เพลงที่ประพันธ์คำร้องโดยนครินทร์ กิ่งศักดิ์
เพลงของตั๊กแตน ชลดา
เพลงในปี พ.ศ. 2556
ซิงเกิลในปี พ.ศ. 2556
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงป็อปร็อกไทย
อูโอะตะมะ

อูโอะตะมะ (ဆရာတော် ဦးဥတ္တမ ) เกิดเมื่อ พ.ศ. 2391 ได้บวชเป็นสามเณรและบวชเป็นพระภิกษุต่อมา จนได้เป็นเจ้าอาวาสวัดในหมู่บ้านพยิลองจอว์ เมื่อมัณฑะเลย์แตก อูโอะตะมะจึงสึกออกจากพระและมาเป็นผู้นำฝ่ายต่อต้านอังกฤษ และได้ร่วมมือกับกลุ่มต่อต้านอื่นๆ กองทัพของอูโอะตะมะสามารถยึดเมืองสะคุได้ และยังเข้าตีเมืองสาลิน มยัตไลธอง และสีนบยูจุนใน พ.ศ. 2429 ซึ่งเป็นการรบที่ดุเดือดและสังหารนายทหารอังกฤษได้หลายคน หลังจากนั้น อูโอะตะมะเปลี่ยนมาใช้การรบแบบกองโจร ในที่สุด อูโอะตะมะถูกจับได้ที่เลกายง์ เพราะบุตรบุญธรรมทรยศไปแจ้งข่าวแก่อังกฤษ อูโอะตะมะถูกตัดสินให้ประหารชีวิตแต่เปิดโอกาสให้อุทธรณ์เพื่อลดโทษได้ แต่อูโอะตะมะปฏิเสธ ยินดีรับโทษประหาร เขาถูกประหารชีวิตเมื่อเดือนมิถุนายน พ.ศ. 2432
== อ้างอิง ==
นินิเมียนต์. พม่ากับการต่อต้านจักรวรรดินิยมอังกฤษ ค.ศ. 1885 – 1893 แปลโดย ฉลอง สุนทราวาณิชย์. กทม. มูลนิธิโครงการตำราสังคมศาสตร์และมนุษยศาสตร์. 2543 หน้า 255 -257
บุคคลจากรัฐยะไข่
ภิกษุชาวพม่า
พม่าภายใต้การปกครองของสหราชอาณาจักร
พุทธศาสนิกชนชาวพม่า
มิวะ อาซาโอะ

มิวะ อาซาโอะ  เกิดวันที่ 2 กุมภาพันธ์ ค.ศ. 1986 ที่เมืองซูซูกะ จังหวัดมิเอะ เป็นนักกีฬาวอลเลย์บอลชายหาดหญิงชาวญี่ปุ่น ซึ่งมักมีการอ้างถึงเธอผ่านสื่อในฐานะ "นางฟ้าแห่งวอลเลย์บอลชายหาด" หรือเรียกอย่างย่อว่า "นางฟ้าชายหาด" เนื่องด้วยเธอมีหน้าตาดี อาซาโอะได้ช่วยให้กีฬาวอลเลย์บอลชายหาดเป็นที่นิยมในประเทศญี่ปุ่น ในขณะที่ตัวเธอเองได้กลายเป็นผู้มีชื่อเสียงระดับประเทศ ผ่านการปรากฏตัวนับครั้งไม่ถ้วนทั้งในโทรทัศน์, นิตยสาร และหนังสือพิมพ์
== อ้างอิง ==
== แหล่งข้อมูลอื่น ==
Miwa Asao - Profile at the Beach Volleyball Database
Official Blog
นักวอลเลย์บอลชายหาดชาวญี่ปุ่น
นักวอลเลย์บอลหญิงชาวญี่ปุ่น
บุคคลจากจังหวัดมิเอะ
สนามกีฬากลางแจ้งมาโกมาไน

สนามกีฬากลางแจ้งมาโกมาไน (真駒内オープンスタジアム) เป็นลานสเก็ตน้ำแข็ง ตั้งอยู่ที่เมืองซัปโปโระ ประเทศญี่ปุ่น 
ในปี ค.ศ. 1972 สนามกีฬาแห่งนี้เป็นสนามกีฬาหลักของโอลิมปิกฤดูหนาว 1972
==อ้างอิง==
ลานสเก็ตน้ำแข็งในประเทศญี่ปุ่น
สนามกีฬาในประเทศญี่ปุ่น
มาโกมาไน
สิ่งก่อสร้างในซัปโปโระ
เคลาส์ ฟ็อน ชเตาเฟินแบร์ค

เคลาส์ ฟิลลิพ มารีอา เช็งค์ กราฟ ฟ็อน ชเตาเฟินแบร์ค (Claus Philipp Maria Schenk Graf von Stauffenberg) เป็นนายทหารบกเยอรมัน มีชื่อเสียงจากการเป็นผู้นำแผนลับ 20 กรกฎาคม ค.ศ. 1944 เพื่อสังหารอดอล์ฟ ฮิตเลอร์และยึดอำนาจจากรัฐบาลพรรคนาซี และยังถือเป็นบุคคลสำคัญของขบวนการต่อต้านนาซีในเยอรมนี ภายหลังแผนการล้มเหลว เขาถูกประหารชีวิตพร้อมกับผู้ก่อการคนอื่นๆ
==ประวัติ==
ชื่อเต็มของชเตาเฟินแบร์คคือ เคลาส์ ฟิลลิพ มารีอา ยุสทีนีอัน ตัวเขามีบรรดาศักดิ์ขุนนาง "กราฟ ฟ็อน ชเตาเฟินแบร์ค" เขาเกิดที่ปราสาทเย็ททิงเงิน ทางตะวันออกของภาคชวาเบิน ในราชอาณาจักรบาวาเรีย ส่วนหนึ่งของจักรวรรดิเยอรมัน เป็นบุตรคนที่สามในสี่คนของครอบครัว ตระกูลชเตาเฟินแบร์คเป็นหนึ่งในตระกูลขุนนางคาทอลิกเก่าแก่ไม่กี่ตระกูลในภาคใต้ของเยอรมนี
==อาชีพทหาร==

ชเตาเฟินแบร์คได้ติดยศร้อยตรีในปีค.ศ. 1930 ชเตาเฟินแบร์คมีความคิดเห็นด้วยกับนโยบายชาติพันธุ์และชาตินิยมของพรรคนาซี และเขาสนับสนุนการบุกยึดโปแลนด์ เขายังลงคะแนนเสียงให้ฮิตเลอร์ในการเลือกตั้งประธานาธิบดี ค.ศ. 1932 กระนั้น เขาไม่เคยเป็นสมาชิกพรรคนาซี และคัดค้านนโยบายอื่นหลายอย่างของฮิตเลอร์ อาจกล่าวได้ว่าในจุดนี้เขาทั้งรักทั้งชังฮิตเลอร์ เหตุการณ์ที่ทำให้ชเตาเฟินแบร์คถอยห่างออกมาจากพรรคนาซีอย่างไม่มีวันกลับคือคืนมีดยาวและคืนกระจกแตก เขามองว่าฮิตเลอร์เป็นคนไร้คุณธรรม นอกจากนี้ การกดขี่ชาวยิวอย่างรุนแรงและการกดขี่ศาสนาได้ขัดแย้งกับหลักศีลธรรมในใจของชเตาเฟินแบร์ค เนื่องจากครอบครัวของชเตาเฟินแบร์คมีความศรัทธาต่อคาทอลิกอย่างเคร่งครัด
เมื่อสงครามโลกครั้งที่สองปะทุขึ้นในปีค.ศ. 1939 ชเตาเฟินแบร์คและหน่วยของเขามีส่วนร่วมในการบุกครองโปแลนด์ เขาสนับสนุนให้เยอรมนียึดครองโปแลนด์และใช้ชาวยิวเป็นทาสแรงงานเพื่อความรุ่งเรืองของเยอรมนี เมื่อเสร็จศึกโปแลนด์ ชเตาเฟินแบร์คเริ่มรับรู้ถึงความเลวร้ายของระบอบนาซี ลุงของเขาสังเกตเห็นได้จึงพยายามโน้มน้าวให้เข้าร่วมกับขบวนการต่อต้านนาซี เขาถูกร้องขอให้เป็นทหารผู้ช่วยของจอมพลวัลเทอร์ ฟ็อน เบราคิทช์ ผู้บัญชาการใหญ่กองทัพบกในขณะนั้น เพื่อร่วมวางแผนรัฐประหาร ชเตาเฟินแบร์คปฏิเสธโดยอ้างว่าทหารทุกนายได้ปฏิญาณความภักดีต่อฮิตเลอร์ไปแล้วในค.ศ. 1934
ต่อมาเขาได้ถูกย้ายไปสังกัดหน่วยขึ้นตรงกองบัญชาการใหญ่กองทัพบกในช่วงสงครามลวง ในตอนนี้เขายังไม่ได้คิดวางแผนรัฐประหารใดๆ แต่พี่ชายสองคนของชเตาเฟินแบร์คเริ่มติดต่อกับฝ่ายต่อต้านทั้งพลเรือนและทหารแล้ว ชเตาเฟินแบร์คถูกโอนย้ายไปสังกัดกองพลยานเกราะที่ 6 และทำหน้าที่เป็นนายทหารเสนาธิการในช่วงยุทธการที่ฝรั่งเศส ในช่วงนี้เขาได้รับกางเขนเหล็กชั้นหนึ่ง ในปีค.ศ. 1943 ชเตาเฟินแบร์คในยศพันโทถูกส่งตัวไปปฏิบัติหน้าที่นายทหารเสนาธิการของกองทัพน้อยแอฟริกาที่ประเทศตูนีเซีย เขาได้รับบาดเจ็บในสนามรบที่นี่ โดยสูญเสียตาซ้าย, แขนขวา, และสองนิ้วมือซ้าย
หลังพักรักษาตัวอยู่หลายเดือน ในเดือนกันยายน ค.ศ. 1943 ชเตาเฟินแบร์คได้รับการจัดแจงโดยทหารระดับสูงในฝ่ายต่อต้านให้เป็นนายทหารเสนาธิการในกองบัญชาการกำลังสำรอง (Ersatzheer) ซึ่งตั้งอยู่ในกรุงเบอร์ลิน จนกระทั่งเดือนมิถุนายน ค.ศ. 1944 เขาได้เลื่อนยศเป็นพันเอกและได้ตำแหน่งใหม่เป็นหัวหน้าฝ่ายเสนาธิการประจำผู้บัญชาการกำลังสำรอง พลเอกอาวุโสฟรีดริช ฟร็อม เมื่อได้ดำรงตำแหน่งนี้ สิ่งแรกที่เขาทำคือการนำร่างปฏิบัติการวัลคือเรอ ฉบับแก้ไขไปขออนุมัติต่อฮิตเลอร์ เพื่อที่จะใช้ก่อรัฐประหาร
==อ้างอิง==
 
ทหารชาวเยอรมันในสงครามโลกครั้งที่สอง
ผู้ถูกประหารชีวิตด้วยอาวุธปืน
ผู้ร่วมก่อการในแผนลับ 20 กรกฎาคม ที่ถูกประหารชีวิต
เคานต์ในประเทศเยอรมนี
กราฟ (บรรดาศักดิ์)
บุคคลจากรัฐไบเอิร์น
การวิ่งคบเพลิงโอลิมปิกฤดูร้อน 1936

การจุดคบเพลิงโอลิมปิกฤดูร้อน 1936 เป็นการจุดคบเพลิงโอลิมปิกครั้งแรกที่เบอร์ลิน นาซีเยอรมนี

==เส้นทางจุดคบเพลิง==
{|class="wikitable"
|-
|
| วันที่ 1: ยอดเขาโอลิมเปีย - เอเธนส์ - เทสซาโลนีกี
|-
|
| วันที่ 2: โซเฟีย
|-
|
| วันที่ 3: เบลเกรด
|-
|
| วันที่ 4: บูดาเปสต์
|-
|
| วันที่ 5: เวียนนา
|-
|
| วันที่ 6: ปราก
|-
|
| วันที่ 7: เดรสเดินวันที่ 8: โอลึมเพียชตาดิโยน (เบอร์ลิน)
|}
== อ้างอิง ==
การจุดคบเพลิงโอลิมปิก